2022 6 16
LT
Europos Sąjungos oficialusis leidinys
C 233/31
Europos Sąjungos kombinuotosios nomenklatūros paaiškinimai (2022/C 233/08)
Atsižvelgiant į Tarybos reglamento (EEB) Nr. 2658/87 (1) 9 straipsnio 1 dalies a punktą, Europos Sąjungos kombinuotosios nomenklatūros paaiškinimai (2) iš dalies keičiami taip:
405 puslapyje įrašomas šis paaiškinimas:
„9405 31 00
ir
Kalėdų eglučių šviečiančiosios juostos
9405 39 00
Šioms subpozicijoms priskiriamos Kalėdų eglučių šviečiančiosios juostos / lempučių grandinės.
Objektyvios šių gaminių charakteristikos, pvz., grandinės ilgis, lempučių tipas, atstumas tarp lempučių, lemputės kolbos forma (įprastinė arba susijusi su Kalėdomis), tai, kad juos patogu pakabinti ant Kalėdų eglutės, rodo, kad tie gaminiai yra daugiausia skirti Kalėdų eglutei papuošti lemputėmis.
Su Kalėdomis susijusių lempučių kolbos gali būti snaigių, žvaigždžių, varveklių ar kitokios su žiemos sezonu susijusios formos; sąsaja su Kalėdomis nebūtinai turi būti grindžiama nusistovėjusiomis tradicijomis.
Gaminių, priskirtinų 9405 31 00 ir 9405 39 00 subpozicijoms ir laikytinų Kalėdų eglučių šviečiančiosiomis juostomis, pavyzdžiai:
Šviečiantį tinklą sudaro tamsiai žalios spalvos elektros laidai su 160 nedidelių skaidrių kaitinamųjų lempučių (1,5 V / 0,5 W), sujungti į 320 × 150 cm dydžio tinklą.
Tinklo dydžio pakanka Kalėdų eglutei lengvai apgobti.
Dėl žalios laidų spalvos ir 19 × 19 cm dydžio tinklo akių, per kurias galima prakišti šakas, uždegus lemputes, laidų ir lempučių nematyti, o į eglutės išorę sklindanti šviesa sukuria tolygų dekoratyvų efektą.
55 m ilgio lempučių grandinė, kurią sudaro elektros laidas su 240 nedidelių kaitinamųjų lempučių (2,5 V / 0,25 W).
Atstumas tarp lempučių – 21 cm.
Lempučių grandinę galima naudoti ir patalpose, ir lauke.
(1) 1987 m. liepos 23 d.
Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
(2) OL C 119, 2019 3 29, p. 1.